《送致道》
宋代·韩淲

君家兄弟贤，四海得师友。卜居赤城霞，山水照户牖。

宗盟懒致身，时务能袖手。纷纶五经笥，圣处端不朽。

每切乡往之，喜从仲氏后。青春钱塘湖，仅尔一杯酒。

微吟已相和，要论合深扣。调官复东还，知我离索否。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。